open-index/open-wikipedia-markdown huggingface dataset:
الشراط

**الشرّاط** (ⵛⵔⴰⵟ)، معروفة تا ب**واد الشراط،** هي جماعة ترابية مغربية كاينة فإقليم بنسليمان، جهة دار البيضا سطات. عدد ناس لي عايشين فيها على حساب لإحصاء ديال 2014 هو 9754 نسمة.

## التاريخ
تشهرات جماعة شراط أول مرة عام 1962، فاش تعرض فيها سياسي لمغربي المهدي بن بركة لمحاول غتيال، و رجعات تشهرات مرة أخرى فاش ماتو فيها جوج سياسيين مغاربة، أحمد الزايدي لي مات غارق تحت لقنطرة ديال تران بجماعة الشراط عام 2014، و تبعاتو بعد أيام لموت ديال سياسي لمغربي عبد الله باها بعد ما ضربو تران فوق نفس لقنطرة وعام 2015، غرق فهاد لجماعة 6 ديال لوليدات دفعة واحدة.

عام 2022، وزارة داخلية قررات توقف رئيس جماعة شراط سعيد الزايدي من خدمتو بتهمة لابتزاز ورشوة.

## الجغرافيا
جماعة الشراط كاينة فإقليم بنسليمان جهة الدار البيضاء سطات، وهي جماعة ساحلية تاطل على لمحيط لأطلسي، بضبط هضبة شاوية سفلى. هاد الجماعة مشهورة بواد شراط لي تايقطعها، و كاتعتابر من من أغنى لجماعات فلمغريب، حيت فيها نشاط عقاري كبير تايبان فلإقامات سّكنية جديدة لي كايتبناو، و سياحة شاطئية، و لفلاحة. هاد لجماعة كاتعتابر من لأشهر فلمغريب فلإنتاج ديال لعنب دلماكلة، و تايدار فيها كل عام مهرجان ديال لعنب.

## پلاج دشراط
وصلة=https://ar.wikipedia.org/wiki/%D9%85%D9%84%D9%81:%D8%B4%D8%A7%D8%A6%D8%B7_%D8%AC%D9%85%D8%A7%D8%B9%D8%A9_%D8%A7%D9%84%D8%B4%D8%B1%D8%A7%D8%B7_-_Cherrat_beach.jpg|تصغير|316x316بك|جزء من پلاج الشراط من واد بوزنيقة
پلاج دواد الشراط هو واحد من شواطئ 26 فلجيهة ديال دار البيضا سطات، بعيد ب 52.3 كم على مدينة الدار لبيضا. فمنطقة شبه حضرية، بعيدة على مركز مدينة بوزنيقة ب 6 كيلوميترات، وهو پلاج درملة، و بلاصة مزيانة لتبحار فصيف. كاين فپلاج شراط تجهيزات مختلفة من باراسولات و قهاوي وخدمات، كيف ما فيه مركب سياحي مهجور. كايتعتابر هاد لبلاج بلاصة مزيانة لرياضة سورف وصيد بلقصبة، وكاينة فيه تجزئات ديال لفيلات وسكن راقي.

## سكان
* نسبة لأمية (نّاس لّي ما كايعرفوش يقراو ولا يكتبو): 39,8%
* نسبة سّكان لّي قاريين فوق تّانوي (تانوي و جامعة): 7,1%
* نسبة نّاس نّشيطين (لّي يقدرو يخدمو): 50,9%
* نسبة لبطالة (نّاس لّي ما خدامينش و تايقلبو على خدمة): 13,1%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 2,5%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):52,5%

## معرض الصور

ملف:حاجز الأمواج على شاطئ جماعة الشراط - Breakwater in Cherrat beach.jpg|حاجز الأمواج من شائط الشراط
ملف:Pont Oued Cherrat.jpg|القنطرة المعلقة على واد الشراط
ملف:ETH-BIB-Casablanca, Rabat, Hängebrücke über Oued Cherrat-Dia 247-04107.tif|صورة تاريخية للقنطرة المعلقة لواد الشراط
ملف:Pont - Pont sur l'oued Cherrat - Casablanca - Médiathèque de l'architecture et du patrimoine - AP62T146575.jpg|صورة تاريخية لقنطرة على واد الشراط


## مصادر

تصنيف:جهة الدار البيضاء سطات
تصنيف:جماعة قروية ف إقليم بنسليمان
تصنيف:مقالات فيها مصدر و 3000 بايت
صربيا

**صربيا**، رسميا لجمهورية د صربيا (بالصربية: Srbija ولاّ Србија) هي بلاد ماكاطلش على لبحر جات ما بين لوسط و الشرق د أوروپا، ف لمنطقة ديال لبلقان. تاتحدّها هنݣاريا من الشمال، رومانيا من الشمال الشرقي، بلغاريا من لجنوب الشرقي، مقدونيا الشمالية من لجنوب، كرواتيا و لبوصنا ؤلهرسك من لغرب، و مونطينيݣرو من لجنوب لغربي. صربيا تاتقول باللي عندها حدود تا مع ألبانيا من جيهت كوسوڤو (اللي ما كاتعتارفش بيها صربيا).

صربيا عندها تاريخ طويل وكانت بلاد معتارفة بيها من 1217، و وصلات تا باللي كانت إمبراطورية ف 1346. ف لقرن 16، حكمات الدولة لعتمانية لمنطقة، و بقات فيها تال لقرن 19، ملي بدات التورة الصربية اللي ولات فيها صربيا عاود بلاد مستاقلة. من مورا لخسارة د لحرب لعالمية اللولا، أسسات صربيا يوݣوسلاڤيا مع بلدان سلاڤية آخرا جات ف لبلقان، و بقات فيها تال 2006، اللي كان هو لعام الرسمي اللي تفككات فيه يوݣوسلاڤيا، و خرجو منها بزاف د لبلدان، منهم لجمهورية د صربيا اللي كانعرفو دابا.

تيسكنو ف صربيا تقريبا 7 د لمليون د الناس، و لعاصمة ديالها هي بلݣراد. اللغة الرسمية د لبلاد هي الصربية، و تاتكتب بلحرف اللاتيني و السيريليك بجوج. من غير الصربية كان لغات بزاف معتارفة بيها الدولة باللي بغات د لأقليات، بحال لهنݣارية و لبوصنية و لألبانية و لغات آخرين. لفلوس اللي كاتخدّم ف لبلاد هي الدينار الصربي. صربيا داخلة مع بزاف د لمنضمات الدولية بحال لأمم لمتحدة و منضمة التجارة لعالمية و لمجلس ديال أوروپا و كاتفاوض مع لإتحاد لأوروپي اللي باغا تدخل ليه قبل من عام 2025.
## مصادر


تصنيف:مقالات فيها مصدر و 3000 بايت
تصنيف:بلدان د ؤروپا
تصنيف:تأسيسات د 780
صكوليط ديال بنادم

**الصكوليط د بنادم** (ليونانية لبالية: *σκελετός*، *صكيليطوص*، نݣليزية:*human skeleton*) هو بزاف د لعضام مربوطين ب لمفاصيل، مختالفة فشكل ؤ لقد ؤ لعدد علا حساب كل إنسان، عند الجنين 270 عضمة كتولي 206 مني كيتولد مورا ماكيتلاصقو لعضام الصغار بيناتهوم.

## تصاور

فيشي:Human skeleton front fr.svg|صكوليط من لقدام
فيشي:Skeleton.jpg|صكوليط د بنادم
فيشي:Human skeleton back fr.svg|صكوليط من اللور


## مصادر


تصنيف:أناطوميا
تصنيف:مقالات ب عناوين فيها نيولوجيزم
تصنيف:أناطومي د بنادم
صلوڤاكيا

**صلوڤاكيا**، رسميا لجمهورية د صلوڤاكيا (بالصلوڤاكية: Slovenská republika) هي بلاد ماكاطلش على لبحر جات ف لوسط د أوروپا. تاتحدّها من الشمال لغربي التشيك، من الشمال پولونيا، من الشرق أوكرانيا، من لجنوب هنݣاريا، و من لجنوب لغربي لوطريش. لأغلبية د لأراضي د صلوڤاكيا هي جبال، و لمساحة لكاملة د لبلاد هي 49.000 كم مربع.

دخلو الصلاڤيين للبلاصة اللي فيها صلوڤاكيا ما بين لقرن لخامس و السادس، و أسسو بزاف د الدول صغيرة تما. ف لقرن لعاشر، ولات لبلاصة تابعة للمملكة د هنݣاريا، و اللي دخلاتها معاها ف لإمبراطورية النمساوية لهنݣارية. من مورا لحرب لعالمية اللولا، تفككات لإمبراطورية و تأسسات الدولة د تشيكوصلوڤاكيا، اللي تبعات النضام الشيوعي من مورا لحرب لعالمية التانية. ف 1989 وقعات تورة اللي طيحات النضام الشيوعي ف لبلاد، و ف 1993، تقسمات لبلاد و خرجو منها جوج بلدان: لجمهورية د التشيك، و لجمهورية د صلوڤاكيا.

تيسكنو ف صلوڤاكيا تقريبا 5.5 مليون د الناس و لعاصمة ديالها هي براتيسلاڤا. اللغة الرسمية ديال لبلاد هي الصلوڤاكية، و لفلوس اللي كاتخدّم هي لأورو. النظام د لحكيم هو جمهورية برلمانية. صلوڤاكيا داخلة ف بزاف د لمنضمات دولية بحال لأمم لمتحدة، ليتيحاد لأوروپي، الناطو و لمنضمة د التعاون ليقتيصادي و التنمية. صلوڤاكيا معروفة بالصناعة ديال الطوموبيلات، و كايتصنعو فيها كتر من مليون طوموبيل كل عام.

## مصادر


تصنيف:بلدان د ؤروپا
تصنيف:مقالات فيها مصدر و علاين 3000 بايت
تصنيف:الدول لأعضاء ف لإتحاد لؤروپي
صلوڤينيا

**صلوڤينيا** (بالصلوڤينية: **Slovenija**)، رسميا لجمهورية د صلوڤينيا هي بلاد جات ف لوسط د أوروپا. تايحدّوها الطاليان و بحر البنادقة من لغرب، لوطريش من الشمال، هنݣاريا من الشرق، و كرواتيا من لجنوب. لأغلبية ديال لأراضي ديالها جبال، تابعين للسلسلة ديال لألپ.

صلوڤينيا جات ف لحدود د لبلايص اللي حكموها الصلاڤيين و اللاتينيين و لجرمانيين. دازو عليها ف التاريخ ديالها بزاف د لبلدان بحال لإمبراطورية الرومانية و لبيزانطيين و لجمهورية د ڤونيز و لإمبراطورية لفرانساوية و لإمبراطورية النمساوية لهنݣارية. ف 1918 دخلات لبلاد مع يوݣوسلاڤيا، و خرجات منها ف 1991 (كانت أول دولة خرجات منها).

تيسكنو ف صلوڤينيا شويا كتر من 2 مليون د الناس، و لعاصمة ديالها هي ليوبليانا. اللغة الرسمية ديال لبلاد هي الصلوڤينية، و لفلوس اللي كاتخدّم هي لأورو. صلوڤينيا داخلة مع بزاف د لمنضمات دولية بحال لأمم لمتحدة، الناطو (من 2004)، لإتحاد لأوروپي (من 2004) و لمنضمة د التعاون والتطور لإقتصادي (من 2010).

## مصادر


تصنيف:بلدان د ؤروپا
تصنيف:الدول لأعضاء ف لإتحاد لؤروپي
تصنيف:تأسيسات د 1991 ف ؤروپا
صيطوپلازم

تصغير|تصويرة كتبين لمكونات د سيلول، صيطوپلازم ب لصفر.

**صيطوپلازم** (ب لونݣلي : **Cytoplasm**) هو أكتر حاجة موجودة ف سيلول، شاد شي 54-55% من لكد ديال سيلول، ضايرة به غشاية صيطوپلازمية من برا ؤ ضاير ب لغشاية د نواة من داخل؛ صيطوپلازم كيهز كاع لمكونات د سيلول.

## تسمية
صيطوپلازم مركب من جوج كلمات Cyto لي كتعني سيلولي ؤ پلازم Plasm لي كتعني لعمارة ؤلا لمكون.

## مصادر


تصنيف:لبيولوجيا
صبليونية

يسار|upright=2|تصغير|<P ALIGN=center>بلايص فلعالم اللي تاتًهضر فيهم الصبليونية</p>
يسار|تصغير|<P ALIGN=center>مثال د هضرة بالصبليونية بالصوت دراجل صبليوني</p>

**الصبليونية** ؤلاً لقشتالية، هي واحد اللوغة لاتينية من الأسرة الهندو-أوروپية. الأصل ديالها هو الدارجة د اللاتينية اللي كانت تاتهضر ف لمنطقة د قشتالة، ف الشمال د صبانيا. على حساب الإحصائيات د 2019، كاين 483 مليون واحد فالعالم اللي اللوغة لم ديالو هي الصبليونية، وف لمجموع تقريبا 580 مليون واحد تيهضرو الصبليونية يا إما كلوغة أم، ولا تعلموها من بعد.

كاين بزاف د لبلدان من غير صبانيا اللي فيها الصبليونية لوغة رسمية, حيث صبانيا استعمرات بزاف د لبلايص فلعالم وكانت تاتفرض اللوغة ديالها عليهم. من لبلدان اللي فيها الصبلوينية رسمية كاين صبانيا ولأغلبية د لبلدان د أمريكا اللاتينية و غينيا ليستوائية.

على حساب فريدة لوداية, السفيرة د لمغريب فكولومبيا، كاين تقريبا 7 د لمليون د لمغاربة اللي تيهضرو الصبليونية.

## شوف تا
* لفرانساوية
* لينݣليزية

## مصادر


تصنيف:لوغات لاتينية
تصنيف:تقافة د سپانيا
تصنيف:مقالات فيها مصدر و علاين 3000 بايت
الصخور السودا

**صّخور سودا** جماعة ترابية مقاطعة كاينة ف إقليم/عمالة دّار لبيضا، جهة دّار لبيضا سطات، ساكنين فيها 114970 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 11,1%
* نسبة سّكان لّي قاريين فوق تّانوي (تانوي و جامعة): 44%
## اقتصاد
* نسبة نّاس نّشيطين (لّي يقدرو يخدمو): 52,1%
* نسبة لبطالة (نّاس لّي ما خدامينش و تايقلبو على خدمة): 18,2%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 13,9%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):64,2%
## مصادر

تصنيف:جهة الدار البيضاء سطات
طائفة الأنانيين

**طائفة الأنانيين** (بالفرنسية: La secte des égoïstes) هي أول رواية كتبها الأديب الفرانساوي إيريك إيمانويل شميت، خرجات عام 1994.

الرواية كاتعاود القصة ديال واحد الباحث لقا، غير بالزهر، واحد المخطوطة كاتعاود على واحد الشخصية غريبة عاشت فالقرن 18. واحد الفيلسوف اللي تا واحد ما تايعرفو فالوقت الحالي واللي كانت سميتو ݣاسبار لانݣينهارت. هاد ݣاسبار كانت عندو واحد الفلسفة ديالو بوحدو، الأنانية، وكان كايآمن بأن الحاجة الحقيقية الوحيدة اللي كاينة فالكون هي الوعي ديال بنادم براسو، تا ما باقي غير تخيلات وݣاع ماكاين.
يسار|تصغير|إيريك إيمانويل شميت كاتب الرواية
الرواية فيها جوج ديال الخطوط السردية: من جهة كاينة مغامرات الباحث المعاصر، اللي دايرة بحال شي بحث بوليسي، ومن جهة أخرى وقائع من الحياة ديال لانݣينهارت والرباعة ديال المؤمنين بالفلسفة ديالو اللي جمع، واللي عامرة بالنويطات والمواقف المضحكة وحتا التراجيدية، كتير شي فاش نعازلو على العالم.

الرواية ترجمات لبزاف ديال اللغات، منهوم العربية، اللي ترجمها أحمد اللويزي ونشراتها دار المركز الثقافي العربي فالدار البيضا.

## مصادر

تصنيف:رواية فرانساوية
طادجيكيستان

**طادجيكيستان** (بالطادجيكية: Тоҷикистон - بالروسية: Таджикистан)، رسميا لجمهورية د طادجيكيستان، هي بلاد ما كاطلش على لبحر جات ف لوسط د آسيا. تاتحدّها أفغانستان من لجنوب، أوزباكستان من لغرب، كيرݣيستان من الشمال، و الشينوا من الشرق. كتر من 90% ديال لأراضي د لبلاد جات ف الجبال.

لبلاصة اللي فيها طادجيكيستان عندها تاريخ قديم، و دازو منها بزاف د لحضارات من لعصر لحجري، منها سرازم و لأخمينيين و لمنݣوليين و الدولة التيمورية و لإمبراطورية الروسية. ف 1920، دخلات للإتحاد السوڤياتي و بقات فيه تا طاح ف 1991، اللي رجعات فيه بلاد مستاقلة، هي لجمهورية د طادجيكيستان. ف 1992 دخلات لبلاد ف حرب أهلية، سالات ف 1997. الرئيس د لبلاد هو إمام علي رحمون من 1994 تال دابا.

تيسكنو ف طادجيكيستان تقريبا 9.5 مليون ديال الناس، و لعاصمة ديالها هي دوشانبي. اللغات الرسمية د لبلاد هي الطادجيكية (كاين اللي تيحسبها لهجة د لفارسية) و الروسية، و عاد كاين 9 د اللغات آخرا اللي كاتّهضر ولكن ماعندهاش وضع رسمي. لفلوس اللي كاتخدّم هي الساماني. تقريبا 98% من السكان د لبلاد مسلمين، و لكن الدولة عندها نضام علماني. طادجيكيستان داخلة مع بزاف د لمنضمات الدولية بحال لأمم لمتحدة و منضمة التعاون لإسلامي و منضمة التعاون د شانݣاي و لكومنويلت د لبلدان لمستاقلة.

## مصادر


تصنيف:بلدان د أسيا
تصنيف:مقالات فيها مصدر و 3000 بايت
تصنيف:تأسيسات د 1991 ف أسيا
طاطا

**طاطا** مدينة مغريبية و جماعة ترابية حضرية كاينة ف إقليم طاطا، جهة سوس ماسة، ساكنين فيها 17708 نسمة، على حسب الإحصاء العام 2014.

## إحصائيات
* نسبة الأمية : 22,5%
* نسبة السكان اللي قاريين فوق الليسي (ليسي و جامعة): 24,2%
* نسبة الناس النشيطين (اللي يقدرو يخدمو): 40,2%
* نسبة البطالة: 18,8%
* نسبة الناس اللي خدامين ف الدولة (أولا البيطاليين اللي سبق ليهوم خدمو): 45,5%
* نسبة الناس اللي خدامين ف القطاع الخاص (أولا البيطاليين اللي سبق ليهوم خدمو):22,8%

## مصادر

تصنيف:جهة سوس ماسة
تصنيف:مدون د لمغريب
تصنيف:بلايص مسكونين ف إقليم طاطا
صيف

250px|تصغير|تصويرة ديال سّنابل د لݣمح ف فصل صّيف
**صّيف** هوّا واحد من لفصول ديال لعام رّبعة ف لبلايص لّي لجو ديالها معتادل ف لكوكب. تيجي قبل من فصل صّيف، رّبيع، ؤ تيجي بعد منو لخريف. صّيف كيكون عادة أسخن ؤ أجف فترة ديال لعام. عكس ما كيعتاقدو شي ناس، صّيف ماكينتجش من لمسافة ديال لأرض علا شّمش لّي ف عتيقادهم كتكون قرب، حيت هاد لمسافة ف لواقع ماكاتبدلش بزاف، مي من زّاوية ديال طّيوح ديال لأرض لّي كاتكون مايلة جيهت شّمش. هادشي علاش ماكيكونش صّيف (ؤلا شّتوة) ف لأرض كولها، مي غير ف نّص شّمالي ؤلا لجنوبي، علا حساب إينا واحد فيهم لي جا مايل جيهت شّمش، ؤ هادشي كيعتامد علا لموقع د لأرض ف لؤربيط ديالها علا شّمش ف خيلال لعام.

## مصادر


تصنيف:لفصول ربعة
صخور الرحامنة

**صخور الرحامنة** جماعة ترابية قروية كاينة ف إقليم الرحامنة، جهة مراكش آسفي، ساكنين فيها 15453 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 46,2%
* نسبة سّكان لّي قاريين فوق الليسي (ليسي و جامعة): 8,7%
## إقتصاد
* نسبة نّاس نّشيطين (لّي يقدرو يخدمو): 47%
* نسبة لبطالة (نّاس لّي ما خدامينش و تايقلبو على خدمة): 14,8%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 7,6%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):32,7%
## مصادر

تصنيف:جهة مراكش آسفي
تصنيف:مدون د لمغريب
تصنيف:جماعة قروية ف إقليم الرحامنة
تصنيف:بلايص مسكونين ف إقليم الرحامنة
تصنيف:بلايص مسكونين ف إقليم قلعة السراغنة
تصنيف:جماعة قروية ف جهة مراكش آسفي
طاليانية

يسار|تصغير|upright=2|<P ALIGN=center>بلايص فلعالم اللي تاتًهضر فيهم الطاليانية</p>
يسار|تصغير|<P ALIGN=center>مثال د هضرة بالطاليانية بالصوت دراجل طالياني</p>

**الطاليانية** هي واحد اللغة لاتينية من الأسرة الهندو-أوروپية، و كيما تاتبيًن سميتها، لأصل ديالها من الطاليان. هي لغة رسمية فالطاليان وسويسرا ولڤاتيكان وسان مارينو، و لغة رسمية ديال ليتيحاد لأوروپي. على حساب آخر لإحصائيات، كاين تقريبا 80 مليون واحد تيهضر الطاليانية، منهم 65 مليون فالطاليان غي بوحدها.

الطاليانية اللي تانعرفو دابا، واللي نقدرو نسمًيوها الطاليانية لفصحى، تكونات من بعد التوحيد ديال الطاليان ف 1815، و الساس ديالها هو لهضرة ديال الناس ديال طوسكانيا، و بالضبط الطبقة لعليا ديال فلورنسا.
## شوف تا
* لفرانساوية
* الصبليونية

## مصادر


تصنيف:لوغات لاتينية
تصنيف:لوغات د كرواتيا
طانطان

**طانطان** مدينة مغريبية و جماعة ترابية حضرية كاينة ف إقليم طان طان، جهة ݣلميم واد نون، ساكنين فيها 73052 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 24,7%
* نسبة سّكان لّي قاريين فوق الليسي (ليسي و جامعة): 20,7%
## قتيصاد
* نسبة نّاس نّشيطين (لّي يقدرو يخدمو): 44,6%
* نسبة لبطالة (نّاس لّي ما خدامينش و تايقلبو على خدمة): 27,1%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 26%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):39,2%
## مصادر


تصنيف:جهة ݣلميم واد نون
تصنيف:مدون د لمغريب
تصنيف:بلايص مسكونين ف إقليم طانطان
طايلاند

**طايلاند**، رسميا لمملكة د طايلاند (بالطايلاندية: ราชอาณาจักรไทย)، و اللي معروفة تا ب "سيام" هي بلاد جات ف لجنوب الشرقي د آسيا. تايحدّوها بورما و لاووص من الشمال، كامبودج و لاووص من الشرق، لخليج د طايلاند و ماليزيا من لجنوب، و لبحر د أندمان من لغرب. لمساحة د طايلاند هي 513.120 كم مربع، مقسومة على 76 محافظة.

طايلاند عندها وضعية خاصة ف جنوب شرق آسيا، حيت هي لبلاد لوحيدة اللي ماتسعمراتش ف لمنطقة كاملة. خدات السمية ديال طايلاند ف 1949. من لخمسينات، دازت لبلاد من واحد لوقت صعيب كانت فيه بزاف د لإنقلابات لعسكرية و لمدابزات.

تيسكنو ف طايلاند تقريبا 66.5 مليون د الناس، و لعاصمة ديالها هي بانكوك. اللغة الرسمية د لبلاد هي الطايلاندية، و لفلوس اللي كاتخدّم فيها هي لبات. لإقتصاد ديالها تيعوّل بزاف على السياحة، لفلاحة و لخدمات، و عندها تاني أكبر اقتصاد ف جنوب شرق آسيا. هي داخلة ف بزاف د لمنضمات دولية بحال لأمم لمتحدة و منضمة التجارة لعالمية و الرابطة د بلدان جنوب شرق آسيا.
## لأصل د السمية
لكلمة ديال "طاي" تاتعني بالطايلاندية "الحر". طايلاند هي إذا لبلاد ديال لأحرار بالطايلاندية.

## مصادر


تصنيف:بلدان د أسيا
تصنيف:مقالات فيها مصدر و 3000 بايت
تصنيف:تأسيسات د 1932 ف أسيا
طناش راجل غضبان

يسار|تصغير|طناش رجل غضبان
**طناش راجل غضبان** ؤلا **12 راجل غضبان** (ب نّݣليزية **Twelve Angry Men**) هوا واحد لفيلم دراما مريكاني (بيض ؤ كحل) خرج ف 1957 لي لمخرج ديالو سيدني لوميت ؤ لكاتب د سيناريو ديالو ريجنالد روز. لأصل ديال هاد لفيلم هوا مسرحية تعرضات ف تلفازة ؤ لي كتبها نيت ريجنالد روز. لقيصة د لفيلم ب ختيصار كدور على واحد لݣروپ ديال هيئة د لمحلفين مكونة من 12 واحد كلهم رجال كيتشاورو ؤ تناقشو ف لقضية د واحد شاب متاهم ف جريمة د لقتل من درجة لّولا. هاد لفيلم تشهر بزاف ب واحد لقضية لي هيا أنو تصور ف بلاصا وحدا، من غير لّول د لفيلم ؤ شي بركة قليلة د لمشاهد ولاكين لبلاصة لمهمة ف لفيلم كدور فصالة وحدا لي مخصصا ل لهيئة د لمحلفين.

لمدة د لفيلم 96 دقيقة، تلاتة د دقايق منها برا د صالة. ؤ لباقي كولو ف صالة د هيئة لمحلفين.

## مصادر

## شوف تا
* نويبي ريناس

تصنيف:فيلم ميريكاني
تصنيف:فيلم د دراما
تصنيف:فيلم موخود من خدمة أدبية
تصنيف:فيلم كحل و بيض
تصنيف:أفلام د 1957
طانزانيا

**طنزانيا**، رسميا لجمهورية لمتاحدة د طنزانيا (بلينݣليزية: United Republic of Tanzania - بالسواحيلي: Jamhuri ya Muungano wa Tanzania) هي بلاد جات ف الشرق د إفريقيا، ف لمنطقة ديال الضايات لكبار. تاتحدّها أوݣاندا من الشمال، كينيا من الشمال الشرقي، جزر لقومور و لمحيط لهندي من الشرق، موزامبيق و مالاوي من لجنوب، زامبيا من لجنوب لغربي، و رواندا و بوروندي و جمهورية لكونݣو ديموقراطية من لغرب. جبل كليمانجارو، اللي هو أعلى جبل ف إفريقيا، جا فالشمال الشرقي د طنزانيا.

لآتار ديال لعيشة د بنادم ف لبلاصة اللي فيها طنزانيا قديمة بزاف، و كاتوصل للملاين د لعوامات. سكنو بزاف د لقبايل ف لمنطقة، تا جات حتلاتها ألمانيا ف اللخر د لقرن 19. من مورا لحرب لعالمية اللولا، حتلاتها بريطانيا اللي كانت مقسماها على جوج: طانݣانييكا (اللي ستاقلات ف 1961)، و زانزيبار (اللي ستاقلات ف 1963). ف 1964، تجمعو لبلايص بجوج ف بلاد وحدا سمّاوها طنزانيا، اللي هي سمية تاتجمع السميات ديالهم بجوج.

تيسكنو ف طنزانيا شويا كتر من 56 مليون د الناس، لعاصمة ديالها هي ضوضوما، و أكبر مدينة فيها هي دار السلام. اللغات الرسمية د لبلاد هوما لينݣليزية و السواحيلي (و عاد كاين كتر من 100 لغة كيتهضرو ف لبلاد)، و لفلوس اللي كاتخدّم ف لبلاد هي الشيلينݣ الطانزاني. طنزانيا فيها 26 منطقة، و الرئيسة ديالها دابا هي سامية سولوهو حسن. أكبر دين ف لبلاد هو لمسيحية (61% د السكان)، و تابعو لإسلام (35% د الناس).

## مصادر


تصنيف:بلدان د إفريقيا
تصنيف:مقالات فيها مصدر و 3000 بايت
تصنيف:تأسيسات د 1964 ف طانزانيا
طرينيضاض ؤ طوباݣو

**طرينيضاض ؤ طوباݣو**، رسميا لجمهورية د طرينيضاض ؤ طوباݣو (بلينݣليزية: Republic of Trinidad and Tobago) هي بلاد أرخبيل جات ف لجنوب ݣاع ديال لكاريبي، 11 كيلوميطر ف الشمال ديال ڤينيزويلا. أقرب لبلدان د لكاريبي ليها هوما ݣرينادا (130 كم) و باربيدوس (400 كم). لبلاد فيها 2 جزر كبار هوما لجزيرة د طرينيضاض و لجزيرة د طوباݣو، و عاد فيها 21 جزيرة صغيرة.

لجزر ديال طرينيضاض ؤ طوباݣو كانو مسكونين لبزاف د لقرون من السكان لأصليين ديالهم. هوما من أول لبلايص اللي وصلو ليهم لأوروپيين، ملي دخل ليهم كريسطوف كولومبوس ف 1498، و ولاّو مستعمرة ديال لإمبراطورية الصبليونية. ف 1802 ستعمراتها بريطانيا من بعد ماكانو مدابزين عليها مع فرانسا و صبانيا و هولاندا. ستاقلات طرينيضاض ؤ طوباݣو من بريطانيا ف 1962، و ولاّت جمهورية ف 1976.

تيسكنو ف طرينيضاض ؤ طوباݣو شويا كتر من 1.3 مليون د الناس و لعاصمة ديالها هي پورت ؤف سپاين. اللغة الرسمية د لبلاد هي لينݣليزية، و لفلوس اللي كاتخدّم هي الدولار د طرينيضاض ؤ طوباݣو. بلعكس ديال لأغلبية د لبلدان د لكاريبي، لإقتصاد ديال طرينيداد ما تيدورش على السياحة، و إنما على لپيطرول و لݣاز اللي كاتصدّر بزاف. لبلاد داخلة ف بزاف د لمنضمات الدولية بحال لأمم لمتحدة و لكومنويلت و لمنضمة د لبلدان لأمريكية و الجماعة لكاريبية.

## مصادر


تصنيف:بلدان د أمريكا الشمالية
تصنيف:مقالات فيها مصدر و علاين 3000 بايت
تصنيف:دولة ݣزيرة
تصنيف:تأسيسات د 1962 ف طرينيضاض ؤ طوباݣو
طوموبيل

[يسار|تصغير|طوموبيل قديمة ف [لمغريب]]
**طّوموبيل** ؤلا **طّونوبيل** هو مركوب تيتحرك على ربعة ديال روايض و تايشرويه ناس بزاف باش يسهال عليهم متلا السفر. يقدر يهز لباشار أولا السلعة من بلاصة ل بلاصة خرة ولكن تايحتاج ل شي فيول، بحال ليصانص أولا لمازوط باش يخدم لموطور.

لمخترع لفرانساوي نيكولا جوزيف كونيو كان أول واحد صاوب مركوب د الطريق كيخدم ب فوّار لما ف 1769. ف 1808، ختارع السويسري فرونسوا إيزاك دو ريڤاز أول موطور د لحريق الدخلاني (باش كيخدمو الطوموبيلات ديال ليصانص و لمازوط دابا). الطونوبيلة لعصرية، لي يقدر يصوڭها أي واحد كلا نهار، صاوبها لمخترع لألماني كارل بينز ف 1886.

ف لقرن 20، ولّاو الطونوبيلات منتاشرين بزاف، و كان هينري فورد هوّ لي طوّر الطونوبيلة لي يقدر بنادم لعادي يشريها (ماشي غير لمرفّح). ف لميريكان، الطونوبيلات ضغيا خداو لبلاصة ديال لكرويلات لي كيجرهوم لعودان. ف ؤروپا و بلايص خرين، الطلب على الطونوبيلات ماتزاد بزاف تال مور لحرب لعالمية الجاوجة.

الطونوبيلة كيكون فيها دوزان ديال التحكم ب الصوڭان، الصطاصيوناج، و الراحة د الركاب، زيادة على الضواو. معا مرور الزمان، تزادو ليها مزيّات و وسايل د التحكم، بحال لمراية د اللور، لكليماتيزور، سيستيم د لملاحة، و وسايل د لمتعة بحال الراديو و الليكتور ديال الدياسك.

أغلبية د الطونوبيلات لي كاينين دابا كيخدمو ب موطور د لحريق الدخلاني لي كيمشيو ب حريق مواد مشتقة من لپيطرول، و شي وحدين كيخدمو ب التريسينتي ؤلا ب لهيدروجين. وخا الطونوبيلات د التريسينتي تّختارعو من شحال هادي، ماولاو متاحين ل عموم الناس تال عوام 2000، و كاينين توقعات بلي غادي يوليو رخص من الطونوبيلات د لپيطرول ف جوايه عام 2025. التحول ل الطونوبيلات د التريسينتي كيتّعتابر من أهم لخطوات ف لحد من التبدال د لمناخ.

## مصادر

تصنيف:لمركوب
تصنيف:مقالات فيها مصدر و 3000 بايت
تصنيف:طونوبيلات
طونݣا

**طونݣا**، رسميا لمملكة د طونݣا (بلينݣليزية: Kingdom of Tonga - بالطونݣية: Puleʻanga Fakatuʻi ʻo Tonga) هي بلاد أرخبيل جات ف لجنوب د لمحيط لهادي، ما بين نيوزيلاندا و هاواي. طونݣا فيها 169 جزيرة، منها 36 اللي مسكونين. لمساحة لكاملة د لجزر هي تقريبا 750 كم مربع، ولكن مع لحدود لبحرية كاتاخد لبلاد كتر من 700.000 كم مربع. مابين أكتر جزيرة ف الشمال و أكتر وحدا ف لجنوب تقريبا 800 كيلوميطر. أقرب لبلدان ليها هوما فيدجي و صاموا و ڤانواتو و فرانسا (لجزر د واليس و فوتونا، و كاليدونيا الجديدة) و نيوزيلاندا.

أول أوروپيين وصلو للجزر ديال طونݣا هوما لبريطانيين ملي وصل ليها لبحّار جيمس كووك ف 1773. ستعمرات بريطانيا لبلاد من 1900 ل 1970. ف 2010، بدلات طونݣا النظام ديالها من ملكية مطلقة لملكية دستورية، و تعتابرات خطوة تاريخية و مصيرية للبلاد.

تيسكنو ف طونݣا تقريبا 100.000 د الناس، ولعاصمة ديالها هي نوكو ألوفا. اللغات الرسمية د لبلاد هوما لينݣليزية و الطونݣية، ولفلوس اللي كاتخدّم فيها هي پا آنݣا. لماليك ديال طونݣا دابا هو توبو ساديس.

## مصادر


تصنيف:بلدان د ؤقيانوسيا
تصنيف:مقالات فيها مصدر و 3000 بايت
تصنيف:دولة ݣزيرة
تصنيف:تأسيسات د 1970 ف ؤقيانوسيا
طيكساس

**طيكساس** واحد ولاية كبيرة فالجنوب ديال لميريكان وثاني أكبر ولاية ف لميريكان من حيث المساحة. العاصمة ديالها هي المدينة د أوستين. طيكساس عندها ثقافة خاصة ديالها بحال دابا الناس كيبغيو الماكلة المقلية وكيخدًمو لكلمات د "*y'all*" و "*fixin' to*" بزاف.

أول بلاد أوروپية حكمات طيكساس كانت هي صبانيا، موراها جات فرانسا، ومن بعد ولاًت طيكساس جزء من الميكسيك. ف 1836، استاقلات طيكساس و ولاًت جمهورية مستقلة، تال 1845 فين دخلات فالولايات الكونفدرالية الأمريكية، لي أسًسوها واحد العدد د الولايات فالجنوب د ميريكان، كانو باغين ينفاصلو حيث كانو باقي باغين يتاجرو فالعبيد.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1845 ف الولايات المتاحدة د ميريكان
پارازايت (فيلم)

يسار|تصغير
**پارازايت** (ب لونݣلي **Parasite**) هو واحد لفيلم د لكوميديا لكحلا د كوريا لجنوبيا تنتج فعام 2019 ، دار لإخراج ديالو بونڭ جون هو، ؤدار لبوطولا ديالو سونڭ كانڭ هو، لي سون كيون، تشو يو جونڭ، ؤ ممثليين وحدين خرين.

لفيلم ربح بزاف دلجوائز من بينهوم سعفة ذهبية فمهرجان كان دسينيما ف 2019، ؤهو أول فيلم دكوريا لجنوبيا ربح بحال هاد لجائزة. لفيلم ربح لجائيزة د لؤسكار كأفضل فيلم أجنبي ف2020 فالدورة الـ92 ديال هاد المهرجان ؤربح حتى لجائزة دأحسن سيناريو، ؤربح لمخرج دلفيلم بونج جون لجائزة دأحسن مخرج ( ربعا لجوائز دلأوسكار) .

كيهضر لفيلم على الفوارق الاجتماعية لي كاينة فكوريا الجنوبيا ؤهاد لموضوع عالجو انطلاقا من الظروف دجوج دلعائلات ، اللولة لاباس عليها ؤالثانية فقيرة.

## مصادر
* 
* طفيلي فالسيت Metacritic (لونݣلي)
* طفيلي فالسيت Rotten Tomatoes (لونݣلي)

تصنيف:فيلم كوري جنوبي
تصنيف:فيلم دّا أوسكار د أحسن فيلم ب لوغة أجنبية
تصنيف:فيلم د دراما
تصنيف:فيلم د لكوميديا
تصنيف:أفلام د 2019
الطاح

**طّاح** جماعة ترابية قروية كاينة ف إقليم طرفاية، جهة لعيون ساقية لحمرا، ساكنين فيها 1516 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 39,1%
* نسبة سّكان لّي قاريين فوق الليسي (ليسي و جامعة): 11,3%
## إقتصاد
* نسبة نّاس نّشيطين (لّي يقدرو يخدمو): 55,2%
* نسبة لبطالة (نّاس لّي ما خدامينش و تايقلبو على خدمة): 10%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 18,5%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):42,1%
## مصادر

تصنيف:جهة لعيون ساقية لحمرا
تصنيف:جماعة قروية ف إقليم طرفاية
تصنيف:بلايص مسكونين ف جهة لعيون ساقية لحمرا
تصنيف:طرفاية
طهران

**طهران** (ب ) هي لعاصمة ديال إيران و أكبر مدينة فيها. تيسكنو ف وسط المدينة جوايه 9 د لملاين د الناس, و ف المنطقة لميطروپوليطانية ديالها كاملة ساكنين 15 مليون واحد.

إيران واحد لبلاد اللي كانو تيتبدلو فيها لعواصم بزاف. طهران هي لعاصمة نمرة 32 د البلاد، و لعاصمة لي قبل منها كانت هي شيراز.

السمية د طهران ب لفارسية تاتعني تحت لأرض، حيث **ته** هي تحت، و **ران** هي لأرض لمسرحة. تسمات بهاد السمية حيت فيها بزاف د لبلايص اللي كان يقدر يتخبا فيهم لواحد تحت لأرض ف وقت لحرب و لهجومات عليها.

## الإقتصاد
إقتصاد طهران هو قلب الإقتصاد الإيراني، فيه كولشي من الشركات الكبار ديال الدولة حتى للمحلات الصغار. طهران هي المركز ديال الصناعات التحويلية، خصوصًا صناعة الطونوبيلات، الأجهزة الإلكترونية، و المواد الكيميائية. كاينين فيها بزاف ديال المقرات الرئيسية ديال البنوك و المؤسسات المالية، و هذا كيرجعها مركز مالي مهم.

الخدمة ف طهران متوفرة بزاف خصوصًا فالقطاع ديال الخدمات، بحال المعلوميات، و التكنولوجيا، و السياحة، و القطاع ديال التجزئة. و الزراعة واخا ماشي هي الحرفة الأساسية، كتلقى فيها بعض المزارع ف النواحي.

ولكن، كاينين شي تحديات ف إقتصاد طهران. التضخم و العقوبات الدولية عندهم تأثير كبير على القدرة الشرائية ديال الناس. و أيضًا، الزحام والتلوث مشكل كبير ف المدينة. واخا داكشي طهران كتبقى المحرك الرئيسي ديال الإقتصاد الإيراني و كتلعب دور كبير ف التنمية ديال البلاد.

## مصادر


تصنيف:مدون د إيران
تصنيف:عواصم ديال بلدان
تصنيف:عواصم آسيوية
طوپ 250 فيلم ف لقاعدة د لأفلام ف لأنترنيت

**طوپ 250 فيلم ف لقاعدة د لأفلام ف لأنترنيت** هي واحد  تّرتيب ديال أوعر 250 فيلم دازو ف تّاريخ د سّينيما، دارتو لقاعدة د لأفلام ف لأنترنيت (ؤلا لمدب IMDb) على حساب تّصويت ديال نّاس لّي كتستعمل هاد سّيت ؤ لّي كاينين ب لملاين. هاد تّرتيب معروف على أنه واحد من بين تّرتيبات لي عندهوم موتوقية كبيرة بزاف ؤ هادشي راجع ل لعدد لكبير ديال نّاس لّي كتصوت ؤ حتا طّريقة باش كيتحسب تّنقيط. بعض لأفلام عندها كثر من مليون صوت (باش لفيلم إبان ف التصنيف خاصو عل لأقل 25000 صوت).

## طّريقة باش كيتحسب تّنقيط
W = \frac{Rv + Cm}{v+m} 

: W\  = نقطة تقريبية.
: R\  = نقطة لمعطية ل لفيلم من طرف نّاس.
: v\  = لعدد ديال لأصوات.
: m\  = لعدد ديال لأصوات باش لفيلم يبان ف لّيستة (25000 صوت)
: C\  = لمويان ديال تصويت (لّي هو حاليا 7).

## ترتيب ديال 2024

## مصادر

تصنيف:سينيما
تصنيف:مقالات مقطوعين من شجرة
تصنيف:ليستات
تصنيف:مقالات فيها مصدر و 3000 بايت
عائشة تاشنويت

**عائشة زياتي** أولا **تاشينويت** (زيادة فإينزݣان ف 1968) شطاحة ومغنية أمازيغية مغربية تتغني بتاشيلحيت.

## حياتها
تزادت تاشينويت عام 1968 فإنزكان وبدات تاتشطح وتغني فلمدرسة ملي كانت صغيرة فلعمر. سماوها تاشينويت (لي تاتعني بدارجة شينوية) حيت كاتشبه لشينويات خصوصا فعينيها لي مجبدين. بدات تتخدم فالتسعينيات مع الفنانين والروايس أمازيغيين كبار فديك لوقيتا بحال حسن أرسموك ؤ أوطالب لمزودي. مبعد مودا قصيرة ولات معروفة فلمغريب كولو و خصوصا عند سواسا و حتا فبرا د لمغريب.

## الريبيرتوار
شاركات فبزاف ديال المهرجانات فالمغرب بحال تيميار فأݣادير وفبرا ديال المغرب بحال اليابان و شينوا.

## شوف حتا
* ليلى شاكر
* فاطنة بنت الحسين

## مصادر

تصنيف:بيوغرافيا د نسا
تصنيف:مغنية بتاشلحيت
تصنيف:زيادة 1968
تصنيف:ناس حيين
تصنيف:ناس تزادو ف إينزݣان
تصنيف:شطاحات
عبد الجليل هدا

**عبد الجليل هدّا**، وكان معروف ب سمية "كاماتشو" (خلاق ف مكناس ف 21 مارس 1972)، كوايري مغريبي و لعايبي دولي د لمونتاخاب كان كايلعب ف لپوسط د قلب هجوم. كاماتشو كان من أحسن لمهاجمين لمغاربة ف تّسعينات و ماركا جوج بيوتا ف كاس لعالم 98 ضد نّرويج و سكوتلاندا.

## حياتو
عبد الجليل ولد مكناس وبدا لكورة ف لفراقي د لحومات. دخل للكوديم ف لفريق د شّبان و من بعد سلفوه عام ل إسمنت مكناس. من بعد ما رجع للكوديم داز نيشان ل سّينيور و تألق ف لقسم تاني ف لعام لّي رجعات فيه لكوديم ل لقسم لوطني لّول (1992–1993) و ف لعام لّي من بعد دّا لبوطولة د لمغريب مع لكوديم لّي كانت عندها فرقة كبيرة ب لعايبية كبار بحال: بيدان، بودومة، لمنطيح، ليوسفي و بلعمري و لخوت الغالي و جمال الدريدب. وتما شدات فيه لكنية ديال كاماتشو حيت ديك لفرقة تّاريخية ديال لكوديم كان لجمهور ديالها كايسمي لّعايبية بسميات لعايبية قدام د ريال مادريد بحال كاماتشو و بوطراݣينيو.

ف لعام لّي من بعد لعبو تشامپيونز ليݣ د إفريقيا كبيرة و تقصاو ب صعوبة ف ربع نّهاية ضد الزمالك المصري.

ف ديك لوقت كان بدا عبد الجليل كايفرض راسو ف لمونتاخاب و لعب أول ماتش ديالو ضد مصر ف 1995 و ف 1996 بدات لكاريير ديالو لحتيرافية، و لّي بداها ف الإتحاد السعودي، لّي جاور فيه أحمد البهجة و دارو بجوج موسم كبير ف السعودية، من بعد مشا لتونس ل لكلوب أفريكان لّي دار فيه موسم كبير (ماركا 39 بيت) و ما زال كايتعتابر من أحسن لّعايبية تسعود لّي لعبو ف تونس.

من بعد حتارف ف سپانيا ف سپورتينغ خيخون، لّي لعب معاهوم جوج مواسم و بان ب مستوى كبير. رجع من بعد لتونس، ل نّادي لإفريقي ل موسم واحد و سالا لكاريير ديالو ف لمغريب مع لماص و لكوديم.

مع لمونتاخاب، لعب كاماتشو 48 ماتش ماركا فيهوم 19 لبيت. أول بيت ديالو كان كونطر تونس ف 1996 و كايبقاو 2 بيوتا ديالو ف كاس لعالم 1998 من أهم لبيوتا ف لكاريير ديالو.

## مصادر

تصنيف:كوايري مغريبي
تصنيف:بيوغرافيا د رجال
تصنيف:زيادة 1972
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف مكناس
تصنيف:ناس د مكناس
عبد السلام لغريسي

**عبد السلام لغريسي**، خلاق ف 5 يناير 1962 ف لقصر لكبير، لعاب د لكورة مغريبي كان كايلعب ف لمركز ديال مهاجم. لعب ف لفراقي ديال الجيش لملكي (من 1982 ل 1993 و بين 1994 و 1998) و رّاجا (1993–1994) و سالا لكاريير ديالو ف سلطنة عمان ف لفرقة ديال سّويق لعوماني (بين 1998 و 2000).

عبد السلام لغريسي خدا لقب هداف لبوطولة 3 ديال لمرات، كاملين بيهوم مع ليفار: ف 1982-83 (14 لبيت) و 1989-90 (22 بيت) و 1994-95 (15 لبيت).

لعب 17 ماتش مع لمنتخب لوطني لمغربي و شارك مع لمنتخب فالألعاب الأولمبية 1984 و ف كاس لعالم 94 ف ميريكان. عبد السلام لغريسي هو لّي ماركا لبيت تّاريخي ف 93 ضد زامبيا لّي أهل لمغريب ل كاس لعالم.

## بيوغرافي
النادي الأول ديالو كان هو نادي القصر. كان من بين الأساطير ديال كورة القدم المغربية. سالى كهداف ديال البطولة ديال المغرب ف 1983، 1990 وف 1995.

إصابة منعاتو باش يشارك مع المنتخب ديال المغرب ف كأس العالم 1986.

فـ 1992، شارك، مع فريق المغرب، فـ CAN 1992.

لغريسي معروف بلي ماركا بيت ف 1993، الهدف اللي أهل المغرب لكأس العالم 1994، فآخر ماتش ديال التصفيات ضد زامبيا.

Un an plus tard, كيبان فاللائحة ديال اللعابة المغاربة لي جابوهم ل كأس العالم 1994. دخل للملعب، كبديل، فالماتش الأول ضد بلجيكا.

## احصاءات
### ملي كان لعاب

### تشريفات
* 3 مرات أفضل هداف في بوطولا 1 ف عام 1983، 1990 وف عام 1995.

## مصادر

تصنيف:كوايري مغريبي
تصنيف:بيوغرافيا د رجال
تصنيف:زيادة 1962
تصنيف:ناس حيين
تصنيف:ناس تزادو ف لقصر لكبير
تصنيف:ناس د لقصر لكبير
عبد الكريم الرايس

**عبد الكريم الرايس** (تولد ف فاس ف 1912 - مات ف فاس ف 30 غشت 1996) كان فنان موسيقي و كاتب مغريبي، ومن الناس اللًي جدًدوا لموسيقا لأندلوسية وحافظو عليها. كان تيتسمًا ب"لعميد د لموسيقا لأندلسية".
## حياتو
تولد عبد الكريم الرايس ف درب الطويل ف لمدينة لقديمة د فاس. ملًًي كان صغير، خدم ف لمطبعة د ابًاه، لي كانت من لمطبعات لوالا ف لمغريب. ف نفس لوقت، شجعاتو ختو باش يتعلم للأندلسي، و دخل يتعلم مع لمعلمين محمد لبحيري، ومحمد لبريهي، حتا ولاً تاهو معلًم وتيعرف مزيان للرباب.

ملًي غادي يموت البريهي ف 1945، غادي يولًي عبد الكريم هو الرايس د لجوق، وهاد لجوق غادي يخدم بزًاف مع لإذاعة لوطنية.

من غير لغنا، كان عبد الكريم الرايس مهتم بزاف بالتوثيق د لكلمات والنوبات د لموسيقا د لآلة، وكتب بزًاف د لكتوبا منها:
* *كتيب الدروس الأولية في الموسيقى الأندلسية* (1970)
* *من وحي الرباب* (1982)
* *مدونات نوبة غريبة الحسين* - ربح لجائزة د لمغريب د لكتاب د عام 1986.

خدا عبد الكريم الرايس جوج أوسمة على لخدمة ولمسيرة ديالو فلموسيقا د لآلة، واحد من لمغريب (درجة فارس) وواحد من فرانسا (درجة فارس).

## مصادر

تصنيف:لموسيقا لأندلسية
تصنيف:بيوغرافيا د رجال
تصنيف:زيادة 1912
تصنيف:وفيات 1996
تصنيف:مغني مغريبي
تصنيف:مقالات فيها مصدر و 3000 بايت
تصنيف:ناس تزادو ف فاس
تصنيف:ناس توفاو ف فاس
تصنيف:ناس د فاس
عائشة ماه ماه

**عائشة ماه ماه** مومتيلة مغريبية خلاقت ف مراكش عام 1943. شاركات ف بزاف ديال لأفلام ؤ لمسلسلات بحال مسلسل المستضعفون، رحيمو، ؤ لمسلسل الكوميدي نسيب الحاج عزوز مع سعيد الناصري ف 2009. أول مسرحية متلات فيها مع مسرح البدوي هي مسرحية "لو كان الخوخ يداوي". ف هاد لمسرحية لعبات جوج د لأدوار لي كانت تجربة ناجحة ل عائشة ماه ماه.

## لخدمة ديالها
### أفلام

### لمسلسلات

### لمسرحيات ؤالسكيتشات

* مسرحية كون كان الخوخ يداوي
* سكيتش جاري ياجاري
* سكيتش إضحك معنا في رمضان

### لبرامج

* مسار (تكريم لعطائها الفني).
* رشيد شو (ضيفة).
* استراحة المساء (ضيفة).
* شوف تفي (ضيفة).

## مصادر

تصنيف:بيوغرافيا د نسا
تصنيف:مومتيلات د لأفلام مغريبيات
تصنيف:مومتيلات د تلفازة مغريبيات
تصنيف:مومتيلة مسراحية مغريبية
تصنيف:زيادة 1943
عباس لمساعدي

**محمد بن عبد الله بن الطيب بن لحبيب**، لمعروف بعباس لمساعدي (تولد ف 1925 ف تازارين نواحي زاݣورة ؤ تقتل ف فاس ف 27 يونيو 1956) كان قايد ديال جيش التحرير ف لمغريب.

## حياتو
تولد عباس لمساعدي ف 1925 ف تازارين نواحي زاݣورة ف أسامر، لمغريب. كان باه فقيه و عطّار، وكان عباس تيمشي معاه هو و خوتو باش يتعلمو لحرفة.

ف لول ديال لخمسينات دخل لحبس وعدبوه فيه لفرانساويين. ملي خرج منو، قرر باش يولي مناضل للإستقلال د لمغريب، لي كان مآمن ب لي ماغادي يكون غي ب سلاح. ف 1955 مشا لريف ونظم جيش تحرير مع بزاف د ناس لي كانو متافقين معاه فلأفكار، و لي كانو تيدًربو ب سلاح.

طريق لي خدا عباس لمساعدي ماعجباتش حزب ستيقلال، وكانت لعلاقة بينو وبين لمهدي بن بركة ماشي تال لهيه. لمساعدي قدم ليستيقالة ديالو من لحزب نهار 16 ماي 1956.

ف 27 يونيو 1956، تقتل فظروف مامعروفاش بقرطاسة ماتعرفش شكون تيراها. تدفن ب تخبية ف لول ولكن عرفوها ناس وتعاود تدفن ف فاس ف 3 يوليوز 1956 وحضر لݣنازة ولي لعهد حسن.

## مصادر

تصنيف:زيادة 1925
تصنيف:سياسة
تصنيف:بيوغرافيا د رجال
تصنيف:وفيات 1956
تصنيف:زيادة ف عوام 1920
تصنيف:ناس تزادو ف تازارين (درعة تافيلالت)
تصنيف:ناس د ݣرسيف
تصنيف:ناس توفاو ف فاس
تصنيف:مقالات فيها مصدر و علاين 3000 بايت
تصنيف:مغاربا د لقرن 20
عبد المجيد سباطة

**عبد المجيد سباطة** (تولد ف الرباط ف 20 ماي 1989) هو كاتب ومترجم ومدون مغريبي، عندو شهادة د لماستر ف لهندسة لمدنية. نشر بزاف ديال التقارير ولمقالات ف بزاف ديال جورنالات ب لعربية، وعندو مدونة على السيت ديال لجزيرة.

كتب سباطة تلاتة د الروايات اللي هوما: *خلف جدار العشق*، *ساعة الصفر* (اللي ربحات لجائزة د لمغريب د لكتاب السردي ف 2018) و *الملف 42* (خرجات ف 2020).

تيخدم سباطة تا فالترجمة وترجم جوج روايات للعربية: *فتاة الرحلة 5403*, و *لن ننسى أبدا*.

## مصادر

تصنيف:بيوغرافيا د رجال
تصنيف:كتاتبيا مغاربا د لقرن 21
تصنيف:زيادة 1989
تصنيف:ناس حيين
تصنيف:ناس تزادو ف الرباط
تصنيف:ناس د الرباط
تصنيف:مقالات فيها مصدر و علاين 3000 بايت
عبد لمجيد ضولمي

**عبد المجيد ضّولمي** (خلاق ف دّار لبيضا ف 20 غشت 1953 و مات ف دّار لبيضا ف 27 جويي 2017) كوايري مغربي كان تايلعب مدافع أوسط (ليبيرو) ولا ف لوسط دّفاعي. دوز أغلبية لكاريير ديالو مع رّاجا، لّي لعب معاها 568 ماتش رسمي، و لعب 140 ماتش دولي مع لمونتاخاب لوطني لمغريبي. هو من أحسن لّعايبية لّي دازو ف تاريخ لكورة لمغريبية و كان معروف ب تامعلميت ديالو ف لوسط و ب رّوح رّياضية لعالية ديالو.

ضّولمي كان معروف ب لقب "لمايسترو" و "الأستاذ". ف 1992 عطاتو ليونيسكو جائزة "اللعب النظيف" لّي جازات ضّولمي على شّخصية لميتالية ديالو لمعروفة ب لمعقول و لحتيرام لّي كان كايبينو ف لّعب ديالو ولّي خلاه لعايبي محبوب و محترم بزاف من عند لّعايبية لّي لعبو معاه ولا ضدو.

ضّولمي مع لمونتاخاب ربح كاس إفريقيا 1976 و لميدالية دهبية د ألعاب لبحر لمتوسط ف 1983. معا رّاجا ربح يالاه 3 د لكيسان د لعرش و عمرو ما ربح معاهوم لبوطولا.

## لبدايات والحياة الشخصية
عبد المجيد ضّولمي تولد فدار البيضا نهار 20 غشت 1953، وكبر فواحد العائلة مغربية محبة للرياضة، خصوصاً كرة القدم. من صغره، كان واضح أن عندو موهبة كبيرة فاللعب الدفاعي، وبدأ كيلعب فالأحياء الشعبية قبل ما يولي يلتحق بالأكاديمية المحلية. منذ البداية، تميز بضبط النفس، التركيز العالي وروح المسؤولية فالميدان، وهادشي خلاه يبان متميز عن بزاف من اللاعبين الشباب اللي كانو معه فالفترة ديالو.

## المسار الرياضي
ضّولمي كان تايلعب مدافع أوسط (ليبيرو) أو فوسط الدفاع، و دوز أغلب لكاريير ديالو مع فريق رّاجا، لّي لعب معاها 568 ماتش رسمي، وشارك 140 ماتش دولي مع المنتخب الوطني المغربي. كان معروف بالهدوء ديالو، الرزانة فالتصرفات، والقدرة على قراءة المباراة بشكل استثنائي، وهادشي خلاه من أحسن اللاعبين فوسط الدفاع فالمغرب وحتّى فالقارة الإفريقية.

ضّولمي كان مشهور بلقب "لمايسترو" و"الأستاذ"، حيث كل واحد كان كيشوفو كمثال للانضباط والروح الرياضية العالية. فـ1992، منحاتو **اليونيسكو جائزة اللعب النظيف**، تكريماً لشخصيته الهادئة والاحترام الكبير اللي كان كيبينو تجاه خصومه وزملائه، وهاذ الجائزة زادت من مكانتو كواحد من اللاعبين المحبوبين فالمغرب وخارجو.

## الإنجازات الدولية
مع المنتخب الوطني المغربي، ضّولمي شارك فـ140 ماتش دولي، وحقق بزاف الإنجازات البارزة. من بينها: الفوز بكأس إفريقيا للأمم 1976، وحصد الميدالية الذهبية فالألعاب المتوسطية 1983. هاد الإنجازات خلاتو يكون من أبرز اللاعبين المغاربة فالتاريخ، وسمعتو ولات معروفة عالمياً.

## الإنجازات مع الرجاء
مع فريق الرجاء، ربح ضّولمي ثلاث كؤوس العرش، وكان دائمًا عنصر أساسي فالفريق. بالرغم من أنه مع الرجاء ما ربحش الدوري المغربي (البطولة)، إلا أن الأثر ديالو فالفريق كان كبير بزاف، وكان قدوة للجيل الجديد من اللاعبين، سواء فالمستوى التقني أو فالانضباط داخل وخارج الميدان.

## لكاريير ديالو مع لمونتاخاب

## الوفاة والإرث
توفى عبد المجيد ضّولمي نهار 27 جويي 2017 فدار البيضا، بعد مسيرة رياضية طويلة ومليئة بالإنجازات. الوفاة ديالو كانت صدمة للوسط الرياضي المغربي، بزاف ديال اللاعبين، المحللين الرياضيين، واللاعبين السابقين عبّرو على الحزن ديالهم وذكروه بأنه كان مثال للالتزام، الروح الرياضية، والاحترام المتبادل. الإرث ديالو كيبقى حي فذاكرة الجماهير، وأسماء اللاعبين الجدد كيتعلمو من المسار المهني ديالو وقيمه داخل وخارج الميدان، خصوصاً الالتزام والانضباط والتواضع.

## المراجع
 

## للمصادر

تصنيف:كوايري مغريبي
تصنيف:بيوغرافيا د رجال
تصنيف:زيادة 1953
تصنيف:وفيات 2017
تصنيف:ناس تزادو ف الدار البيضا
تصنيف:ناس توفاو ف الدار البيضا
تصنيف:مقالات فيها مصدر و علاين 3000 بايت
عبد الرحيم بوعبيد

**عبدالرحيم بوعبيد** (تولد ف 23 مارس 1922 فسلا - مات نهار 8 يناير 1992 ف الرباط) كان محامي ؤ سياسي ؤ مناضل يساري مغريبي. بوعبيد كان من لقياد ديال لحاراكة لوطنية لمغريبية، ؤ شد مناصب سياسية ؤ حوكومية كبيرة مورا سّتيقلال د لمغريب.

## حياتو
تولد عبدالرحيم بوعبيد ف سلا ف وسط عائيلة شعبية. مورما خدا شهادة ديال لبتيدائي ف 1934، قرا لإعدادي و لّيسي ف مولاي يوسف ف الرباط، ؤ خدا لباكالوريا ف 1938.

بدا نضال باش يستاقل لمغريب من فرانسا ملي مشا ل فاس باش يخدم كا موعليم تما. عام 1945، مشا ل معهد الدراسات السياسية ف پاري، بعدما كان واخد ليسونص ف لقانون. ف 1949 نخارط ف لهيأة د لموحامين ف رّباط. و بعدها عاون لمناضلين ديال لحركة لوطنية حتا ستاقل لمغريب ف 1956.

### لكاريير

#### نّيضال على ود سّتيقلال
فاش كان كيوجّد لباكالوريا، نخارط ديجا ف خلايا د لمقاومة د سّتيعمار لفرانساوي ؤ لكتلة د لعامال لوطني. تلاقا ب بنبركة فاش كان ف ليسي مولاي يوسف ف رّباط، ؤ من بين لمهام لي ساهم فيها ف إطار لكتلة كانو تأطير لجماهير ؤ نشر لوعي ب لمطالب ؤ دّيفاع على لحقوق ديال لمغاربا.

ساهم ف تقديم لوتيقة د لمطالبة ب سّتيقلال نهار 11 يناير 1944، ؤ كان من أصغر لّي سناو عليها. تّعتاقل جوج مرات من طاراف لفرانسيس، ؤ ساهم ف نشر لوعي لقومي عند لمغاربا زّماݣريا ف فرانسا فاش مشا يقرا تماك. شارك ف لمفاوضات ديال إيكس ليبان، ؤ كان معا لوفد لي مشا ل ماداݣاسكار باش يتلاقا ب محمد لخامس ف شتنبر 1955. ف ماي 1956، تعرّض ل محاولة غتيال لي نجا منها.

#### لمناصب لحوكومية
ف 1955، كان أول سفير ديال لمغريب ل فرانسا باش يعاون ف لمفاوضات ديال ستيقلال لمغريب. و مبعد خدم وزير ديال الدولة مكلّف ب شؤون لمفاوضات ف حوكومة لبكاي لولا، من 1955 تال 1956. ؤ شد وزارة لقتيصاد لوطني ؤ لمالية من أكتوبر 1956 تال ماي 1960، ؤ تزادت ليه تا لمسؤولية د وزير لفلاحة، ؤ كان تا نايب د لوزير لّول ف لحوكومات ديال أحمد بلافريج ؤ عبدالله براهيم. وكان قيادي ف حيزب سّتيقلال و مبعد لإتحاد لإشتراكي معا لمهدي بن بركة.

بوعبيد خدم على تطوير لقتيصاد د لمغريب، ؤ طلق أول خطة خامسية د تّنمية (مابين 1960 ؤ 1964). ف 1975 تّنتاخب أمين عام ديال حيزب ليتيحاد شّتيراكي، ؤ تعاود نّتيخاب ديالو تلاتة د لمرات متّابعين. رفض باش ياخد لمنصب ديال والي بنك لمغريب باش يركّز على تنضيم لحيزب ديالو.

#### لمسار لحيزبي
ف شتنبر 1959، وافق بوعبيد باش يكون عضو مؤسس ديال ليتيحاد لوطني د لقوات شّعبية (لي منبعد تبدلات سميتو ل "ليتيحاد شّتيراكي")، لي نشق من حيزب سّتيقلال. ف ماي 1963، تّنتاخب عضو ف لبرلمان، ولاكين تّعتاقل موراها معا قياديين خرين فاش قرر لحيزب باش يقاطع نّتيخابات لمحلية. ف 1974، ستقبلو لماليك لحسن تّاني، ؤ تطلق سراح بعض لمعتاقلين د لحيزب. دار موراها جولة ف لخاريج باش يعرّف ب لقضية د صّحرا لمغريبية.

ف شتنبر 1981، تّعتاقل بوعبيد ؤ أعضاء خرين د لمكتب سّياسي د لحيزب، ؤ تّحكم عليهوم ب عام د لحبس، فاش تحفضو على لمسألة د سّتيفتاء ف صّحرا. ف مارس 1989، تّنتاخب آخر مرة على راس لحيزب، ؤ ف 3 فبراير 1991، وخا كان ديجا مريض، شارك ف مسيرة شعبية كبيرة ف رّباط باش يساند شّعب لعيراقي. آخر ضهور جماهيري ديالو كان ف 1 ماي 1991 ف مهرجان نقابي ب موناسبة عيد شّغل.

## مصادر

تصنيف:زيادة 1922
تصنيف:وفيات 1992
تصنيف:سياسي مغريبي
تصنيف:وزير مغريبي
تصنيف:كتاتبيا مغاربا د لقرن 20
تصنيف:بيوغرافيا د رجال
تصنيف:مقالات فيها مصدر و 3000 بايت
تصنيف:ناس تزادو ف سلا
تصنيف:ناس توفاو ف الرباط
تصنيف:ناس د سلا
تصنيف:سفارا د لمغريب ف فرانسا
تصنيف:كاتب مغريبي
عبد النبي الكاس

**عبد النبي الكاس** (ب الشلحة: ⵄⴱⴷⵏⴱⵉ ⵍⴽⴰⵙ) (مريرت: 1963 - 18 مارس 2013) كان واحد المغني مغربي من لأطلس لمتوسط تيغني ب الشلحة و الدارجة و كيخدم الآلة د لوتار.
## حياتو
تولد عبد النبي لكاس عام 1963 ف مريرت ف لأطلس لمتوسط. ملي دخل للإعدادي، تبلا ب لوتار و حبس قرايتو ومشا لخنيفرة. تما تعلم مع لأستاذ اللول ديالو محمد ستيتو، و موراها تعرف على محمد مغني، اللي بقا معاه بزاف و علًمو لقواعد د لوتار.

ف 1997، شارك عبد النبي لكاس ف السهرة اللي فتاتحو فيها دوزيم للعموم، و من بعد سجل جوج كواسط وحدا ب الداريجا (د الشعبي) و وحدا ب الشلحة، و بجوج تعرفو بزاف. شارك الكاس تا ف سمفونية فزاز، اللي كانت سمفونية جمعات ݣاع لفنانا د لأطلس لمتوسط، منهم محمد رويشة و محمد مغني.

مات عبد النبي لكاس نهار 18 مارس 2013 ف لعشية ف مريرت، من بعد واحد لمرض صعيب اللي ماكان عندو دوا.

## مصادر

تصنيف:بيوغرافيا د رجال
تصنيف:مغني بالشلحة د لأطلس
تصنيف:تاحيدوست
تصنيف:زيادة 1963
تصنيف:وفيات 2013
تصنيف:ناس تزادو ف مريرت
عبداللطيف زروال

**عبداللطيف زروال**، تولد فـ15 ماي 1951 فبرشيد ؤغبروه ف 4 نونبر 1974 فدارلبيضا، كان ؤستاد د لفلسفة ؤمناضل مغريبي.
## حياتو
تولد عبداللطيف زروال فبرشيد فوسط عائيلة شعبية، باه عبدالقادر كان شارك ف لمقاومة لمسلحة ضد لفرانساويين.

مور ما خدا شهادة ديال لبتيدائي، مشا لدارلبيضا ؤموراها لرباط باش يكمل قرايتو، ؤخدا لباكالوريا ؤهو فعمرو 17 لعام. دخل لكلية لأداب د رباط ؤدار شعبة لفلسفة لي خدا فيها ليسونس، ؤموراها مشا لمدرسة لعليا د لأساتذة ؤتعين ؤستاد فسطات.

بدا نضال فلول معا لݣروپ ديال أنيس بلافريج (لي هو ولد زعيم ستيقلالي أحمد بلافريج)، ؤمن بعد منها دخل ف 1970 لمنظمة 23 مارس لماركسية لينينية ؤموراها مشا معا إلى لأمام ف 1973. ؤكان مناضل حتا فتيحاد لوطني لطلبة لمغريب.

ف هاد لوقيتة، سلطات دارو حملة ضد لموناضلين ديال لحركات شيوعية ؤ ضطر عبداللطيف يتخبا معا أبراهام سرفاتي عند واحد لمناضلة فرانساوية سميتها كريستين دوغ. والاكين ف شتنبر 1973 ف دارلبيضا تحكم عليه غيابيا ب لإعدام، بعدها ب عام فـ4 نونبر 1974 تشد ؤ داوه للكوميسارية ديال درب مولاي الشريف ف كازا (لي ف نفس لوقت كانت معتقل سري) ؤ موراها غبر.

كاين روايات بلي راه من بعد سيمانة من لعتيقال ديالو لقاو لجتة ديالو ف سبيطار بن سينا ف رباط مسجلة بسميت عبداللطيف بن عبدالقادر البارودي.
## مصادر

تصنيف:بيوغرافيا د رجال
تصنيف:زيادة 1951
تصنيف:وفيات 1974
تصنيف:سياسي مغريبي
تصنيف:فيلسوف مغريبي
تصنيف:لعوام د الرصاص ف لمغريب
تصنيف:مقالات فيها مصدر و 3000 بايت
تصنيف:ناس تزادو ف برشيد
تصنيف:ناس توفاو ف الدار البيضا
تصنيف:ناس د برشيد
عزيز السحماوي

**عزيز السحماوي** (تولد ف 1962 ف مراكش) هو مغني مغريبي مختص فبزاف دلأنواع دلموسيقى بحال الدجاز و ݣناوا، و تيخلط بعض لمرات بيناتها.
## حياتو
تولد عزيز السحماوي ف مراكش ف 1962 وكبر فيها. بدا تيسمع لموسيقى د ݣناوا من صغرو، وكان تيشجعو عليها بًاه.

من بعد ماخدا إجازة فلأداب مشا لباريز ف فرانسا وطوًر لموهبة ديالو فلموسيقى. فلوسط د التسعينات كان من لمؤسسين د لأوركيسطرا لوطنية د باربيس (Orchestre National de Barbès) اللي كانت مجموعة تاتخلط الترات لمغاربي مع أنواع عالمية بحال الدجاز والريݣي ولبلوز.

من مورا جوج ألبومات، خرج السحماوي من لمجموعة د باربيس ودار لمجموعة ديالو ف 2010، اللي سمًاها لجامعة د ݣناوا (University of Gnawa) و اللي تيشاركو فيها فنانة من لمغريب، فرانسا و السينيݣال.

ف 2014، كانت بزاف ديال لهضرة والنقاشات على السحماوي حيث كان طلب باش ياخد لجنسية ديال لجزائر.

## لأغاني ديالو
خرًج عزيز السحماوي بزاف د لأغاني ولألبومات مع بزاف د لمجموعات ولفنانين اللي غنًا معاهم. منًها:
* *نورية*
* *مازال*
* *75*

## مصادر

تصنيف:مغني مغريبي
تصنيف:بيوغرافيا د رجال
تصنيف:دجاز
تصنيف:ڭناوا
تصنيف:زيادة 1962
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف مراكش
تصنيف:ناس د مراكش
عبدالله براهيم

**عبدالله براهيم**، تولد ف 24 غشت 1918 ف مراكش ومات نهار 11 شتنبر 2005 ف دار لبيضا، كان سياسي مغريبي.

## حياتو
تولد عبدالله براهيم ف درب حمان ف حي لمواسين د لمدينة لقديمة د مراكش ولا ف تامصلوحت نهار 24 غشت 1918 ف وسط عائيلة غنية، باه مولاي براهيم شريف إدريسي بن أحمد كان خدام ف لبيع وشرا ديال ماكن د لفلاحة وكانت عندو دار دباغة ؤ مصبانة، زيد عليها لأراضي لي كانت عندو ف ؤريكا، أغمات، أمزميز ؤحتا ف مراكش؛ مو سميتها فاطمة سنتيسي أصلها سوسي.

ف47-1946، كان هو لمغريبي لوحيد لي مقيد ف لمدرسة تطبيقية ديال دراسات لعليا ف باريز.

ف 7 دجنبر 1955 تعين عبدالله براهيم كاتيب دولة ف لإعلام ف حوكومة لبكاي لولا، موراها ف 3 دجنبر 1956 ف حوكومة لبكاي تانية ولا وزير ديال شغل ؤشؤون جتيماعية حتال 1958.

ف 24 دجنبر 1958 تعين براهيم رئيس د لمجليس (حوكومة)، ؤدار إصلاحات قتيصادية مهمة ف لبلاد.

ف 25 يناير 1959، عبدالله براهيم معا يساريين وحداخرين نشقو من حيزب ليستقلال، ودارو حيزب جديد سماوه تيحاد لوطني للقوات شعبية. عبدالله براهيم بقا ف هاد لحيزب ؤ رفض ينضم لتيحاد شتيراكي للقوات شعبية حتا مات ف 11 شتنبر 2005 ف دار لبيضا.

## كتوبا ديالو

* أوراق...من ساحة النضال (1975)
* صمود وسط الإعصار : محاولة لتفسير تاريخ المغرب الكبير (1976)
* الإسلام في آفاق سنة ألفين (1979)
* بالذكاء وقوة الكلمة : مقاربات للحوار مع الشعر والشعر العربي والشعر الغربي الحديث (1990)
* المسألة السكانية وبنية المجال العربي (1991)
* نداء الحرية بين المغرب العميق والمغرب الجديد (1995)
* ثورة تقدمية ذات طابع تاريخي : تصطدم بقوة رجعية مضادة 1944-1995 (1995)
* ثورة العقل (1999)

## مصادر

تصنيف:زيادة 1918
تصنيف:وفيات 2005
تصنيف:وزير أول مغريبي
تصنيف:بيوغرافيا د رجال
تصنيف:مقالات فيها مصدر و 3000 بايت
تصنيف:ناس تزادو ف إقليم لحوز
تصنيف:ناس توفاو ف الدار البيضا
تصنيف:ناس د مراكش
عبد لكريم لحضريوي

**عبد لكريم لحضريوي** (خلاق ف تازة ف 6 مارس 1972) كوايري مغريبي لعب بين 1989 و 2005 و كان كايلعب مدافع ف ليسر. هو من أحسن لمدافعين لعسريين لّي عرفاتهوم لكورة لمغريبية. لحضريوي بدا لكاريير ديالو ف ليفار لّي لعب معاهوم 7 سنين قبل ما يمشي يحتارف ف أوروپا مع بينفيكا لبرطقيزي و آلكمار لهولندي وشارلوروا لبلجيكي.

لحضريوي لعب 72 ماتش دولي معا لمونتاخاب و 2 كيسان د لعالم ف 94 و 98. لحضريوي خلاها متورخة حيت هو لّي كان مورا 2 د لبيوت لحاسمين ف تّأهل د لمغريب ل كاس لعالم و تقريبا ب نفس طّريقة: ف 93 كان هو لّي صونطرا ل لغريسي فاش ماركا ب رّاس لبيت د تّاهل كونطر زامبيا و عاودها ب نفس طّريقة ف 98 ف لماتش لّخر د لإيقصائيات ضد غانا فاش سونطرا ل خالد رغيب.

## لكاريير ديالو مع لمونتاخاب

* ماتشات : 72
* أول ماتش دولي : 18 غشت 1992 ضد ميريكان
* أول بيت دولي : 6 فبراير 1994 ضد سلوفاكيا
* عدد لبيوتا: 4
* 2 لمشاركات ف كأس لعالم : 1994 و 1998
* 6 لمشاركات ف كأس إفريقيا للأمم : 1992, 1998, 2000, 2002

## مصادر

تصنيف:كوايري مغريبي
تصنيف:بيوغرافيا د رجال
تصنيف:زيادة 1972
تصنيف:ناس حيين
تصنيف:ناس تزادو ف تازة
تصنيف:ناس د تازة
عسو أوباسلام

**عسو أوباسلام (ⵄⵙⵓ ⵓⴱⴰⵙⵍⴰⵎ)،** هو واحد لمقاوم مغريبي أمازيغي من لقبايل د آيت عطا، تولد ف 1890 ف قصر "تاغيا" ف لجنوب د تينغير. عسو أوباسلام كان متصوف و زعيم دكي بزاف و هادشي راجع للدور لقيادي ديال باه لي تاتر بيه بزاف.

ف 1919 تعين و هو مزال  صغير (29 سنة) شيخ د قبيلة " إيلم شان"، كان معروف على عسو أوباسلام لمحاربة ديالو للإستعمار الفرانساوي و كان الزعيم و القائد ديال المقاومة المغربية ف الجنوب الشرقي. عسو دخل ف بزاف ديال المعارك مع القوات ديال فرانسا. أشهر وحدة فيهم هيا لمعراكة د بوڭافر لي كانت ف 1933. ف ديك لمعراكة ربحو لمغاربا ب نتصار ساحق على لفرانساويين و خلات أوباسلام يتعرف ف لعالم كلو.

توفى لمقاوم لمغريبي عسو أوباسلام نهار 16 غشت 1960 من بعد واحد الصراع طويل معا لمرض ديال السكار، و تدفن ف لمقبرة لي تدفنو فيها ݣاع جدودو ف دوار تاغيا نيلمشان.

## الصغُر
تولد عسو أوبسلام ف قبيلة آيت عطا. عاش طفولتو ف بيئة قاسية ف طقسها. بّاه كان زعيم محلي و شيخ معروف ف المجال الديني، و هو اللي أثر فيه بزاف و رباه على المبادئ الإسلامية والروح الوطنية.

من صغرو، تعلم القرآن و حفظو ف كتّاب القبيلة، وتعلم الفروسية واستعمال السلاح التقليدي.

## لقيادة لقبلية
ف عام 1919، تعين **عسو أوبسلام** شيخ على قبيلة **إيلمشان**، و هو ف سن صغير ما زال ما كملش ثلاثين عام.

ف ذيك المرحلة، كانت فرانسا كاتحاول تبسط سيطرتها على الجنوب الشرقي، خصوصاً بعد حتلالها ل مراكش و وارزازات. ولكن عسو أوبسلام رفض بشكل قاطع التعاون مع سلطات الحماية، و بدا كايجمع القبائل و يحضّر ل مواجهة مباشرة. كان كيعتامد على نظام تحالفات قبلية صارم، كيجمع فيه آيت عطا و آيت مرغاد و آيت حديدو ضد أي توغل أجنبي.

## معركة بوڭافر (1933)

فـ شهر فبراير 1933، دخل عسو أوبسلام التاريخ بعدما قاد معركة بوڭافر، وحدة من أقوى معارك المقاومة ف المغرب. فرانسا كانت مجهزة ب آلاف لعساكريا و ب المدافع و الطيّارات، ف حين ما كان عند عسو غير جوايه 1200 مقاوم أغلبهم فلاحين و كسّابا. ولايني بفضل معرفتو ب التضاريس و قدرتو على التخطيط العسكري، قدر يغفل لفرانسيس و يكبّدهم خسائر كبيرة.

لمعراكة دامت كثر من ربعين يوم، تحت ظروف مناخية صعيبة بزاف ف جبال صاغرو. لفرانسيس ستعملو الڭاز و القرطاس الحي، ولكن آيت عطا بقاو تابتين ف مواقعهم. تسالات المعركة ب هدنة ماشي رسمية، بعد ما عتارفات فرانسا ب شجاعة المقاومين المغاربة و طلبات التفاوض.

## مصادر

تصنيف:لمقاومة لمغريبية
تصنيف:بيوغرافيا د رجال
تصنيف:زيادة 1890
تصنيف:وفيات 1960
تصنيف:لقرن 20 ف لمغريب
تصنيف:سياسي مغريبي
تصنيف:مغاربا د لقرن 19
تصنيف:مغاربا د لقرن 20